Matias Drejer fulgte spændt med i fredagens pressemøde om corona. Han er indehaver af Aalborg Event, der blandt andet arrangerer julefrokoster. Aftenen byder på et selskab på 70 personer. Men flere virksomheder har allerede aflyst deres julefrokost. Blandt andre Migatronic fra Fjerritslev og Danske Fragtmænd, Aalborg. - Jeg synes det er ærgerligt, at virksomheder går ud og aflyser på baggrund af et forsigtighedsprincip, siger Matias Drejer. Folk skal tænke sig om Myndighederne giver stadig grønt lys til at afholde julefrokoster, hvis man overholder de smitteforbyggende foranstaltninger. På fredagens pressemøde sagde vicedirektør i Sundhedsstyrelsen Helene Probst blandt andet: - Man kan godt afholde julefrokoster. Men jeg vil minde om de smitteforbyggende anbefalinger: Vaccine, afstand, god hygjene og udluftning. - Tænk jer godt om, når I planlægge julefrokosten, lød det fra Helene Probst, der appellerede til at man bruger "den sunde fornuft". Coronapas skal give tryghed Matias Drejer mener, at coronapasset, der igen blev taget i brug fra 12. november, gør at folk kan tage det roligt, når de fester. - Når man kommer herind, så har man en sikkerhed for, at der ikke er nogen, der er smittede. Og så kan man trygt afholde sit arrangement, siger han.

Referat:
Aflysningerne er begyndt at løbe ind på grund af de høje corona-smittetal. Men myndighederne giver stadig grønt lys for at gennemføre - hvis man bruger "den sunde fornuft".